Breaking News: Ralhrang Le MNDAA Kahdohnak Afak Tuk Caah Mipi Pawl An Lautuk Cang i 1000 Leng An Zam – Chin World News Evening\nBreaking News: Ralhrang Le MNDAA Kahdohnak Afak Tuk Caah Mipi Pawl An Lautuk Cang i 1000 Leng An Zam. August 28 thawkin September 1 tiang Shan ram Mungkoe pengah Kokanh hriamtlaibu MNDAA le ralhrangbu kar ah fak ngaiin kahdohnak a chuah ruangah mipi 1000 leng an zaam tiah theih a si. August 28 ah MNDAA le ralhrangbu hna Nanha khuapawng i kahnak ah khuachungah hriamngan kuan a tlak caah khuami 4 an nunnak a liam, inn cheukhat a rawk.\nAugust 29 Konglung khuakomu chungah fak ngai in an i kap than i, khuachungah hriamngan in kah a si caah inn zei mawzat a rawh pinah khuami hna cu Mungkoe khuachung phungki inn le KBC biakinn ah an zaam, an i dor chung rih ko tiah Nanha khuami pakhat nih a chim. Ralzaam hna hi atu tiang ahcun eidin ah harsatnak cu a um rih nain atu bantukin an i kah rih a si ahcun eidin ah harsatnak an tong lai ti an phan ngai ti asi. Mah Konglam hi share rak tuah cio ulaw.\nThilri thlennak zong zeihmanh an ngei ti lo tiah ralzaam hna sin in theih a si. August 30 ah Muse pengkomh Pangsai le Namhu kar ah ralhrangbu le MNDAA hna fak ngai in an i kap than i, ralhrangbu lei bawi hna tel in tam ngai an thih lengah hriamnam zong tampi an lak tiah theih a si. Raltuk hi asi peng cang lai tiin alangh cang.